Blaffende hond fnuik glo Korkie-reddingspoging | Maroela Media
'n Blaffende hond het glo die Amerikaanse Seals se teenwoordigheid verklap tydens hul poging om die Suid-Afrikaner Pierre Korkie en Amerikaanse fotojoernalis Luke Somers van Al-Kaïda-militante te bevry, het Beeld Maandag berig.
Volgens Beeld het die Seals Vrydagaand meer as 11 km na 'n gehuggie in die Sjabwah-gebied gestap waar Korkie en Somers aangehou is. Hulle was glo sowat 100 m van die gebou toe 'n hond begin blaf het en hul teenwoordigheid verklap het.
Die soldate en ekstremiste het op mekaar losgebrand en daar is glo gesien hoe een van die terroriste na 'n buitekamer gehardloop het. Daar word vermoed dat hy vir Korkie en Somers geskiet het. Die Seals het Korkie en Somers in 'n buitekamer aangetref ná die skietgeveg wat sowat 30 minute geduur het. Tien ekstremiste is in die aanval dood.
Korkie en Somers is albei kritiek gewond en in 'n Osprey-vliegtuig gelaai waarna hulle na 'n Amerikaanse skip in die Golf van Aden vervoer is. Korkie en Somers is op die vliegtuig geopereer maar Korkie het aan sy wonde beswyk voor hulle die skip kon bereik. Somers is kort hierna op die skip dood.
Korkie se liggaam sal na verwagting Maandag in Suid-Afrika aankom.
Baba op snelweg: Ma se psigiatriese verslag gereed
Ek het nooit gedink dat hierdie man lewend huistoe sou kom nie … noem dit maar 'n voorgevoel … buitendien, wat soek ons mense in hierdie 3rde wereldse lande? Dis moeilikheid soek!
Moet se ek verstaan dit ook nie. Weet van mense wat nou Irak toe gaan. Weet nie hoe hulle dink nie.
Ons innige meegevoel aan die Korkie gesin!
Ons mans in SA kry nie werk daar nie en ons moet vir ons families sorg dit is hoekom ons buiteland toe gaan waar ons vaardighede gebruik en warder kan word
Die tyd toe die Korkie gesin Yemen toe gegaan het was die land nog relatief veilig. Ek werk in die Midde Ooste omdat ek weier om te bedel en gat te kruip vir n joppie by n mede Afrikaner wat jou soos drek behandel. Moenie oordeel as jy nog nie self in so n posissie was nie.